***Othnielia*** je bio rod dinosaura iz skupine Ornithischia, koji je nazvan po osobi koja ga je opisala, profesoru Othnielu Charlesu Marshu, američkom paleontologu iz 19. vijeka. Peter Galton je 1977. dao naziv taksonu *Othnielia rex* na osnovu vrste koju je Marsh 1877. nazvao *Nanosaurus rex*.

Ostaci roda *Othnielia* pronađeni su u Wyomingu, Utahu i Coloradu u stijenama kasnojurske (oxfordij-tithonij) formacije Morrison, ali prema Galtonovoj reviziji skupine Ornithischia iz 2007. godine, jedini definitivni ostaci su YPM 1875 (holotipna bedrena kost vrste "Nanosaurus" 'rex') i možda još neki povezani djelići postkranijalnog skeleta. On je smatrao da je ta bedrena kost nedijagnostična (tj. da se rod ili vrsta ne mogu zasnivati samo na osnovu te kosti), te je prema tome postojanje roda *Othnielia* ocijenio nesigurnim, a dva nepotpuna skeleta prenio je u novi rod *Othnielosaurus*. Ostaje za vidjeti da li će to postati općeprihvaćeno, ali takva vrsta taksonomskih odluka ima mnoge presedane (na primjer, rodove *Marasuchus* i *Lagosuchus*).

Ukoliko je taj rod zaista postojao, onda je živio zajedno sa *Apatosaurusom*, *Diplodocusom*, *Brachiosaurusom*, *Stegosaurusom* i *Allosaurusom*.

Bez ostataka koji sada pripadaju rodu *Othnielosaurus*, smatra se da je *Othnielia* *nomen dubium* i može se opisati samo generalno, na osnovu sličnih životinja. Bila je relativno malena za dinosaura, dužine između 1,5 i 2 metra i težine od oko 10 kg. To je bio okretan dvonožan biljojed, sa proporcionalno kratkim rukama i dugim nogama. Također su se pojavili u romanu *Jurassic Park*, gdje ih nazivaju "othysima", biljojedima koji se mogu penjati po drveću, mada u stvarnosti ne postoje dokazi da su oni to zaista radili.

Primjerci
---------

Rekonstrukcija male grupe *Othnielia*
U Galtonovom istraživanju obuhvaćena su samo holotipni primjerak roda *Othnielia* i još dva nepotpuna skeleta, zbog čega nije sigurno gdje pripadaju još neki skeleti koji se spominju u literaturi. Među njih spadaju i gotovo potpun primjerak u muzeju u Aathalu (Seegräbenu) nazvan "Barbara", te jedna donja čeljust (MWC 5822, priključena vrsti *O. rex*). S obzirom na to da je Galton smatrao da je rod *Othnielia* *nomen dubium*, ti drugi primjerci ne bi se mogli priključiti tom rodu.

### DMNH 21716

Kathleen Brill i Kenneth Carpenter su u formaciji Morrison kod Garden Parka (Colorado) pronašli ostatke mladunca ornitopoda, koji možda pripadaju vrsti *Othnielia rex*. Taj primjerak smatra se mladuncem zbog malenih kostiju, nespojenih kičmenih lukova (*arcus vertebrae*), te stoga što su krajevi dugih kostiju "spužvasti i ne sasvim formirani". Taj primjerak katalogiran je kao DMNH 21716. Bio je okružen sa pet blokova kestenjastog pješčara. Ako taj primjerak zaista pripada vrsti *O. rex*, onda je za trećinu manji od bilo kojeg poznatog odraslog primjerka. Međutim, njegova starosna dob nije mogla biti određena zato što nikada nisu pronađena jaja ili tek izlegli primjerci roda *Othnielia*.

Galerija
--------

* 
* 
* Dvije jedinke u borbiDvije jedinke u borbi

Fusnote
-------

1. ↑  Marsh (1877). Galton (1977).
2. 1 2  Foster (2003).
3. ↑  Galton (2007).
4. ↑  Glut (2006). Page 206. Hartman
5. ↑  Pierce (2006).
6. 1 2  "Abstract," Brill and Carpenter (2001). Page 197.
7. 1 2  "Introduction," Brill and Carpenter (2001). Page 198.
8. 1 2  "Discussion," Brill and Carpenter (2001). Page 404.

Izvori
------

* Brill, K.; and Carpenter, K. (2001). „A baby ornithopod from the Morrison Formation of Garden Park, Colorado". u: Tanke, D.H.; and Carpenter, K. (eds.). *Mesozoic Vertebrate Life*. Bloomington and Indianapolis: Indiana University Press. str. 197–205. ISBN 0-253-33907-3.
* Foster, J.R. (2003). *Paleoecological Analysis of the Vertebrate Fauna of the Morrison Formation (Upper Jurassic), Rocky Mountain Region, U.S.A.* *New Mexico Museum of Natural History and Science Bulletin 23*.
* Galton, P.M. (1977). The ornithopod dinosaur *Dryosaurus* and a Laurasia-Gondwanaland connection in the Upper Jurassic. *Nature* 268: 230-232.
* Galton, P.M. (2007). Teeth of ornithischian dinosaurs (mostly Ornithopoda) from the Morrison Formation (Upper Jurassic) of the western United States. in: Carpenter, K. (ed.). *Horns and Beaks: Ceratopsian and Ornithopod Dinosaurs.* Indiana University Press: Bloomington, 17-47. ISBN 0-253-34817-X.
* Glut, Donald F. (2006). *Dinosaurs: The Encyclopedia, Supplement 4*. Jefferson, North Carolina: McFarland & Company, Inc.. pp. p. 206. ISBN 0-7864-2295-5.
* Scott Hartman. „othnielia". Pristupljeno 2007-01-25.
* Marsh, O.C. (1877). Notice of new dinosaurian reptiles from the Jurassic formations. *American Journal of Sciences* (Series 3) 14:514-516.
* Pierce, R.J. (2006). „A nearly complete dentary of the ornithopod dinosaur *Othnielia rex* from the Morrison Formation of Wyoming". u: Foster, J.R.; and Lucas, S.G. (eds.). *Paleontology and Geology of the Upper Jurassic Morrison Formation*. New Mexico Museum of Natural History and Science Bulletin, **36**. Albuquerque, New Mexico: New Mexico Museum of Natural History and Science. str. 163–164.

Vanjske poveznice
-----------------

* *Othnielia* Arhivirano 2013-09-27 na Wayback Machine-u na *Thescelosaurus*!